Nå er LO historisk stor

LO setter ny medlemsrekord. Men konkurrentene nærmer seg.

DEN STORE LEDEREN: LO har aldri vært større enn under Roar Flåthens ledelse. Her fotografert da årets oppgjør ble innledet i februar. Vis mer byoutline Helge Mikalsen

Publisert: Publisert: 26. mars 2012 19:35

VG har hentet medlemstallene for de store arbeidstagerorganisasjonene i Norge i fjor.

Den viser at LO setter medlemsrekord.

Her er hovedfunnene:

LO nådde 880769 medlemmer i fjor. LO har aldri vært større enn under Roar Flåthens ledelse.

Utdanningsforbundet Unio har for første gang over 300000 medlemmer: Anders Folkestads Unio har nå 300486 medlemmer.

Akademikerne er minst, med 162562 medlemmer, men sjefen, Knut Aarbakke, har uten sammenligning hatt størst vekst siden 2006: 29,1 prosent, mot 6,9 prosent i LO.

LO er under press: Siden 2001 har LO økt antall medlemmer med 9,4 prosent. Unio og Akademikerne har i samme periode økt medlemsmassen med 73 prosent. I 2001 var LO tre ganger så store som de to «myggene» til sammen. I dag er de ikke engang dobbelt så store: LO 880000. Unio og Akademikerne 463048.

Gledelig

- Vi er selvsagt veldig godt fornøyd med å nå nye høyder. Jeg tror det skyldes at LO er kraften som driver lønnsoppgjørene og som evner å påvirke politiske beslutninger for å sikre rettighetene til arbeidstagerne. Vi har fått mye ut av et godt samarbeid med den rødgrønne regjeringen, sier Flåthen.

- Det mest gledelige med vår vekst, er at vi har fått til en kraftig vekst blant de under 30 år. Økningen er på 22 prosent siden 2005 og antallet medlemmer under 30 år er nå 119000. Vi hadde også meget gledelige 15 prosent vekst fra 2010 til 2011 blant studentene. Vi har nå 14363 studenter i medlemsmassen, sier Flåthen.

- Unio og Akademikerne øker mer enn dere?

- Vi synes det er bra at antallet som organiserer seg øker. De er stort sett orientert om offentlig sektor og profesjonene. Vi opplever også vekst i den sektoren, først og fremst med Fagforbundet.

(saken fortsetter under bildet)

Kilde: LO og Akademikerne Vis mer

Nærmer seg

Jan Davidsens kommunale hær i Fagforbundet er nå oppe i 323727.

- Andelen organiserte er nå 53 prosent i Norge. I offentlig sektor er andelen høyere, fordi det er vanlig å organisere seg der. Ser vi utviklingen fra 2001 til i dag, og fremskriver den, vil Akademikerne og Unio samlet bli større enn LO om 10-15 år, sier Akademikerne-sjef Knut Aarbakke.

- En konsekvens av utdanningseksplosjonen er at styrkeforholdet mellom arbeidstagerorganisasjonene også endrer seg. Mens LO var nesten fire ganger så store som utdanningsforbundene Unio og Akademikerne ved årtusenskiftet, er dette nå mer enn halvert. Det vil få konsekvenser for organisasjonenes innflytelse på samfunnsutviklingen fremover, sier Aarbakke.

Unio-sjef Folkestad sier en økende offentlig sektor med høy organisasjonsgrad er viktige årsaker til deres vekst.

- Utdannede har tradisjon for å organisere seg. I Sverige er de to andre organisasjonene nå samlet større enn LO.

Les også: